b'\n_START_ARTICLE_\nPravna psihologija\n_START_PARAGRAPH_\nPravna psihologija zajema sodelovanje pravnih psihologov s sodi\xc5\xa1\xc4\x8di v primerih odlo\xc4\x8danja v zvezi s skrbni\xc5\xa1tvom otrok, sestavljanja porote, presojanja obto\xc5\xbeen\xc4\x8deve kompetentnosti razumeti kazenske, civilne in druge sodne postopke ter sprejemanja sodnih odlo\xc4\x8db glede krivde, vi\xc5\xa1ine in oblike kazni, re\xc5\xa1evanja sporov, poravnav ipd.\n_START_SECTION_\nOpredelitev\n_START_PARAGRAPH_\nDelo pravnih psihologov zajema ugotavljanje osebnostnih lastnosti, vedenja in du\xc5\xa1evnih procesov oseb, ki so vklju\xc4\x8dene v sodne postopke (npr. obto\xc5\xbeenci, \xc5\xbertve in pri\xc4\x8de v kazenskem postopku) in pomo\xc4\x8d pri pripravi omenjenih oseb za sodni proces. S tem lahko dose\xc5\xbeemo u\xc4\x8dinkovitej\xc5\xa1e vodenje kazenskega ali civilnega postopka in sprejemamo primernej\xc5\xa1e sodne odlo\xc4\x8ditve.\n_START_SECTION_\nPravni psihologi v Sloveniji\n_START_PARAGRAPH_\nPravni psihologi so v Sloveniji zaposleni predvsem v centrih za socialno delo in kot sodni izvedenci. Ugotovitve, ki jih posredujejo sodni izvedenci, morajo biti splo\xc5\xa1no sprejete v znanstvenem okolju.'